28.6.2014 Jurnalul Oficial al Uniunii Europene L 190/19 REGULAMENTUL DE PUNERE ÎN APLICARE (UE) NR. 716/2014 AL COMISIEI din 27 iunie 2014 privind instituirea proiectului comun pilot de sprijinire a punerii în aplicare a Planului general european de management al traficului aerian (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în Cerul unic european ('), în special articolul 15a alineatul (3), întrucât: (1) Proiectul de cercetare și dezvoltare a managementului traficului aerian din cadrul Cerului unic european (denumit în continuare „SESAR”) vizează modernizarea managementului traficului aerian (denumit în continuare „ATM”) în Europa și reprezintă pilonul tehnologic al Cerului unic european. Acesta își propune să ofere Uniunii, până în 2030, o infrastructură de management al traficului aerian de înaltă performanță, care va permite funcționarea și dezvoltarea sigură și ecologică a transportului aerian. (2)  Regulamentul de punere în aplicare (UE) nr. 409/2013 al Comisiei ()) a stabilit cerințele referitoare la conținutul proiectelor comune, la elaborarea, adoptarea, implementarea și monitorizarea acestora. Acesta prevede că proiec- tele comune trebuie să fie puse în aplicare, pe baza programului de punere în practică, prin proiecte de imple- mentare coordonate de organismul care gestionează punerea în practică. (3 În conformitate cu Regulamentul de punere în aplicare (UE) nr. 409/2013, un proiect comun vizează punerea în practică în timp util, coordonată şi sincronizată a funcționalităților ATM care sunt suficient de mature pentru implementare şi care contribuie la realizarea modificărilor operaționale esențiale identificate în Planul general european pentru ATM. Într-un proiect comun se pot include numai funcţionalitățile ATM care necesită o punere în practică sincronizată și care contribuie în mod semnificativ la obiectivele de performanță la nivelul Uniunii. (4) La cererea Comisiei, întreprinderea comună SESAR a elaborat un proiect preliminar pentru primul proiect comun, denumit în continuare „proiectul comun pilot”. (5)  Proiectul preliminar a fost analizat și revizuit de către Comisie, cu sprijinul Agenţiei Europene de Siguranță a Aviaţiei, al Agenţiei Europene de Apărare, al administratorului de reţea, al organismului de evaluare a perfor- manței, al Eurocontrol, al organizațiilor europene de standardizare şi al Organizaţiei europene pentru echipa- mente de aviație civilă (Eurocae). (6)  Comisia a efectuat ulterior o analiză cost-beneficiu globală independentă și a purtat consultări adecvate cu statele membre şi cu părțile interesate relevante. (7) Pe această bază, Comisia a elaborat o propunere pentru proiectul comun pilot. În conformitate cu Regulamentul de punere în aplicare (UE) nr. 409/2013: Grupul SESAR de utilizatori civili ai spațiului aerian a aprobat propu- nerea la 30 aprilie 2014; furnizorii de servicii de navigație aeriană au aprobat propunerea la 30 aprilie 2014; operatorii de aeroporturi au aprobat propunerea la 29 aprilie 2014; administratorii de rețea au aprobat propu- nerea la 25 aprilie 2014; iar serviciile meteorologice naționale din Europa au aprobat propunerea la 30 aprilie 2014. (8) Proiectul comun pilot identifică șase funcționalități ATM, și anume, gestionarea extinsă a sosirilor și navigația bazată pe performanțe în regiunile terminale de control cu densitate mare; integrarea şi capacitatea aeroporturilor; managementul flexibil al spațiului aerian și rute libere; managementul prin colaborare al reţelei; managementul inițial al informațiilor la nivel de sistem; şi schimbul inițial de informații privind traiectoria. Implementarea acestor șase funcţionalități ATM ar trebui să fie obligatorie. () JOL96, 31.3.2004, p. 10. (') Regulamentul de punere în aplicare (UE) nr. 409/2013 al Comisiei din 3 mai 2013 privind definirea proiectelor comune, instituirea guvernanței și identificarea stimulentelor pentru sprijinirea implementării Planului general european de management al traficului aerian JOL123,4.5.2013,p.1).